Държавен вестник, бр. 78, 2009 г., стр. 11

БРОЙ  78	
Д Ъ Р Ж А В Е Н  В Е С Т Н И К 	
СТР.  11  
(2) Със законодателната програма се опре­
делят законопроектите, които Министерският 
съвет предлага на Народното събрание за 
разглеждане и приемане през съответната 
негова сесия.
(3) Предложенията за включване на законо­
проект в законодателната програма се правят 
от членовете на Министерския съвет. Орга­
ните по чл. 19, ал. 3 и 4 от Закона за адми­
нистрацията отправят своите предложения за 
включване на законопроект в законодателната 
програма чрез съответния заместник минис­
тър-председател или министър, определен по 
реда на чл. 11, ал. 1 и чл. 12, ал. 2 и 3.
(4) Предложението за включване на зако­
нопроект в законодателната програма трябва 
да съдържа:
1. целите и основните положения на предла­
ганата уредба и последиците от прилагането є;
2. справка относно необходимите промени 
в действащите закони, свързани с приемането 
на закона;
3. сроковете за подготовката, съгласуването 
и одобряването на законопроекта.
(5) Предложенията се представят на парла­
ментарния секретар на Министерския съвет 
чрез началника на политическия кабинет на 
министър-председателя за съставяне на про­
екта на законодателната програма.
Раздел II
Подготовка, съгласуване и внасяне на про­
екти на актове за разглеждане на заседание 
на Министерския съвет
Чл. 31. (1) Министрите и органите по 
чл. 19, ал. 4 от Закона за администрацията 
отговарят за подготовката на проектите на 
актове от компетентността на правителството 
в ръководените от тях ресори, освен ако в 
закон е предвидено друго.
(2) Въпросите за разглеждане на заседание 
се внасят от членовете на Министерския съ­
вет самостоятелно или съвместно, когато са 
от функционалната компетентност на повече 
министри.
(3) Органите по чл. 19, ал. 3 и 4 от Зако­
на за администрацията внасят подготвените 
от тях проекти на актове чрез съответния 
заместник министър-председател или ми­
нистър, определен по реда на чл. 11, ал. 1 и 
чл. 12, ал. 2 и 3.
(4) Преди внасянето им за разглеждане на 
заседание на Министерския съвет проектите 
на нормативни актове и на общи админис­
тративни актове се публикуват на интернет 
страницата на вносителя съгласно изисква­
нията на Закона за нормативните актове и 
Административнопроцесуалния кодекс.
Чл. 32. (1) Членовете на Министерския 
съвет съгласуват въпросите, на които те са 
вносители, с останалите министри.
(2) Вносителите съгласуват с президента 
проектите на актове, съдържащи предложения 
за издаване на укази.
(3) Вносителите съгласуват с органите по 
чл. 19, ал. 4 от Закона за администрацията, 
с областните управители или с други държав­
ни органи въпросите, които са свързани или 
засягат тяхната дейност.
(4) В случаите, предвидени в нормативен 
акт, проектите на стратегически документи 
и на нормативни актове се съгласуват със 
съответните консултативни органи.
(5) Вносителите съгласуват проектите на 
актове с дирекция „Правна“ и с другите ди­
рекции от специализираната администрация 
на Министерския съвет съобразно функцио­
налната им компетентност.
Чл. 33. (1) По представените за съгласуване 
проекти на актове министрите изразяват стано­
вище относно съответствието им  с програмата 
на правителството за управление на страната и 
с определената по реда на чл. 6, ал. 3 държавна 
политика в ръководената или координираната 
от тях сфера на обществения живот.
(2) Становищата на министрите по про­
ектите на стратегии и програми, както и 
становищата по ал. 1 се подготвят от техните 
политически кабинети.
(3) Министрите могат да възлагат на ръ­
ководената от тях администрация изготвяне 
на експертно становище по представените за 
предварително съгласуване проекти на актове, 
които са свързани или засягат дейността на 
тяхното министерство. Експертните стано­
вища се подписват от главния секретар на 
министерството.
Чл. 34. (1) Съгласуването по чл. 32, ал. 1, 
3 и 5 и чл. 33 се извършва в 10-дневен срок от 
получаването на материалите в съответната 
администрация.
(2) Материалите се считат за съгласувани 
без бележки, когато в срока по ал. 1 не е 
получено становище.
(3) В случаите, когато въз основа на полу­
чените становища вносителят измени същест­
вено представения за съгласуване проект на 
акт или подготви нов проект, той е длъжен 
да го изпрати за повторно съгласуване за­
едно със справка по тези становища преди 
внасянето му за разглеждане на заседание на 
Министерския съвет.
(4) Предварителното съгласуване може да 
се извърши и по електронен път при условия 
и по ред, определени от главния секретар.
(5) Съгласуването на материалите се из­
вършва по реда на чл. 32  и 33, доколкото не 
е предвиден друго в нормативен акт.
Чл. 35. (1) Въпросите за разглеждане от 
Министерския съвет се внасят с придружи­
телно писмо, подписано от съответния главен 
секретар, а за Министерството на външните 
работи – от постоянния секретар, и:
1. писмен доклад, подписан от вносителя;
2. проект на акт, парафиран от главния 
секретар, а за Министерството на външните 
работи – от постоянния секретар, и опре­
делен от министъра юрист от съответната 
администрация;